**Tesle ideje – preteče mnogih važnih otkrića**

1. **Teslin** ***Svjetski sustav* za povezivanje komunikacija u globalni sustav**

**Tesla je u mnogočemu predvidio razvoj tehnike 20 i 21. stoljeća i nastanak mnogih znanstveno-tehnoloških otkrića današnjice kao što su: daljinsko upravljanje, roboti, televizija, krstareće rakete, letjelice bez klila i propelera, snopovi brzih čestica, internet i drugo. To se osobito odnosi na činjenicu da se zalagao za ideju izgradnje svjetskog sustava za povezivanje komunikacija u jedan sustav, što se djelovanjem niza znanstvenika oblikovalo, razvijalo i transformiralo, te zaživjelo u praksi posljednjih tridesetak godina pod nazivom *internet*.**

Tesla je planirao uspostaviti vezu sa svim dijelovima svijeta te je 1901, izgradio divovsku radio stanicu i Wardenclyff toranj na Long Islandu, nedaleko New Yorka. Intenzivno je radio na bežičnom prijenosu energije, prijavio patent uređaja i najavio projekt *Svjetski bežični sustav*. Desetak je godina potrošio na usavršavanje prijenosa električne energije bez žica i to je smatrao najvećim izumom svih vremena. Napisao je: *To je dugo žuđeni kamen mudraca*! Smatrao je kako po svaku cijenu mora dovršiti projekt, jer će njime društvu osigurati neslućeni razvoj i napredak. Želio je omogućiti globalnu komunikaciju te putem valova slati fotografije, poruke i informacije. No, morao je odustati od projekta nakon što mu je J. P. Morgan bez prethodnog dogovora obustavio financiranje. Nastale teškoće financijske i druge naravi prije početka drugog svjetskog rata bile su uzrok da ovu veliku ideju nije uspio ostvariti u praksi. Prije nego je bio prisiljen zbog nedostatka novca prekinuti istraživanja i obustaviti radove na tom grandioznom projektu, pisao je investitoru: *Gospodine Morgane, ono što razmatram i što sigurno mogu ostvariti nije jednostavno slanje poruka bez žica na veliku udaljenost. To je pretvaranje cijeloga globusa u biće koje osjeća, koje bi, kako stvari stoje, moglo pojmiti sve svoje dijelove i kroz koje bi misao mogla prolaziti kao kroz mozak. Iz jednog bi se postrojenja moglo upravljati bilijunima uređaja, razmještenih po cijeloj kugli zemaljskoj i svaki od njih ne bi stajao više od nekoliko dolara. Hoćete li mi pomoći ili ćete pustiti da moje veliko djelo – gotovo završeno - propadne?* Nakon što je Morgan hladno odbio dati dogovorena sredstva, Tesla je napisao: *Jeste li ikada pročitali knjigu o Jobu? Da umjesto njegova tijela stavite moj um, pronašli biste točan opis mojih patnji … Savršeno sam siguran da ću završiti svoj posao, kako god bilo. Kakve su mi šanse da nasučem najveća čudovište Wall Streeta 'paukovom niti' duše? Vi ste velik čovjek, ali vaše je djelo prolazno. Moje je vječno* .

2. **Tesla i televizor**

**Tesla je predvidio nastanak televizora.** U članku *Razvoj, praksa i umijeće telefotografije* iz 1920. Tesla kaže: „Televizija treba biti sljedeći korak u razvoju prijenosa. Pod televizijom se misli na trenutačni prijenos vizualnih dojmova na bilo koju udaljenost pomoću žica ili bežično. To je problem kojemu sam posvetio više od 25 godina predanog rada --- no tu su još uvijek velike poteškoće... Golemi je to zadatak, no uvjeren sam da će u bliskoj budućnosti svijet biti svjedokom njegova ispunjenja“. Današnji televizori, kao i mnogi drugi uređaji u sebi sadrže komponentu koju nazivamo Teslin transformator,

3. **Teslin avion s vertikalnim uzletanjem**

**Tesla je početkom 1928. godine patentirao avion koji vertikalno uzlijeće a potom horizontalno leti.** To su patenti pod brojem 1,655,113 naziva *Način zračnog prijevoza* (*Method of Aerial Transportation*) i patent br. 1,655,114 *Uređaj za zračni prijevoz* (*Apparatus for Aerial Transportation*) za koje je dobio patentna prava 3.1.1928. godine. Konstrukcija je za ono vrijeme bila revolucionarna, a tek je kasnije taj način korišten kod aviona *orintopter* ili *V-tol*. Mogao se podići kao helikopter i potom letjeti u horizontalnom letu poput aviona s brzinom i dometom konvencionalnog zrakoplova s fiksnim krilima. Tesla je smatrao je da slijetanje i polijetanje postojećih zrakoplova traži velike piste koje nisu svugdje moguće te je našao ovo rješenje da se avion može spustiti na mali prostor bez uređene piste. Za vertikalni let, rotori su postavljeni vertikalno, tako da je ravnina rotacije vodoravna, avion se podiže onako kako to danas čini helikopter. Kako zrakoplov postiže visinu, rotori se progresivno naginju prema naprijed, pri čemu ravnina rotacije s vremenom postaje vertikalna.

Ova Teslina ideja i patenti su se ponovo javili 1930. za takvu vrstu aviona (VTOL). Dizajn modernog *tiltrotora* patentirao je George Lehberger u svibnju 1930. On nije dalje razvijao taj koncept. Tek u II. svjetskom ratu Nijemci su 1942. razvili Focke-Achgelis Fa 260, ali nikada nije poletio. Kasnije su takav avion razvili i Amerikanci poslije drugog svjetskog rata. Izrađeno je više prototipova konvertoplana poput *Vertol VZ–2* (1955.), *Canadair CL–84* (1965.), *Bell XV–15 (*1980.) i *Bell*/*Boeing 609* (1999.).

Ni kod ove ideje pa ni registriranog patenta ne pojavljuje se ime Nikole Tesle koji je dao početnu ideju i razradio konstrukciju tog tipa zrakoplova i patentirao ga.

**4. Električni automobil i Teslina pogonska rješenja automobila**

Nije se samo Tesla zanimao za ideju električnog automobila. Prvi automobili proizvedeni su u Europi. Kronologija nastanka išla je sljedećim redom: 1860. Jean-Joseph Lenoir patentirao je **motor s unutarnjim izgaranjem i paljenjem pomoću električne iskre,** zatim1886. W. G. Daimer konstruira **prvi automobil s četiri kotača na benzinski pogon**, a 1893. Karl Benz izbacuje na tržište **prvi masovno proizvedeni automobil.** Kada je Henry Ford 1907. usavršio automobil koji je uz jednu litru goriva mogao preći 8, 5 km i stajao samo 600 dolara, oni ulaze postaju dostupni širim masama, a ne samo uskom krugu bogatih kao dotada. Međutim, benzinski su automobili imali nedostatke, a dim kojeg su proizvodili nije se sviđao mnogima. Edison je također bio zainteresiran za izradu čistog, tihog automobila na električni pogon. U New Yorku je 1899. godine bilo oko stotinjak taksija od kojih se većina koristila strujom iz akumulatora. Akumulatori u benzinskom automobilu služe za pokretanje motora i ostalih uređaja poput svjećica i radija. Akumulator se može koristiti i u druge svrhe. Veliki akumulatori mogu se puniti uz pomoć benzinskih motora ili strujom, a zatim koristiti za osvjetljavanje ili grijanje, što je prikladno za prosore udaljene od električne mreže. Edison je eksperimentirajući s različitim materijalima, 1903. godine konstruirao izdržljiv akumulator s pločama od nikla, mnogo lakši i otporniji na trešnju u vožnji od prijašnjeg olovnog ili željeznog. Potpuno punjenje Edisonova akumulatora je trajalo 7 sati, a jednim punjenjem električni automobil je mogao prelaziti oko 160 km. Edison je pokrenuo i proizvodnju svog akumulatora za električni automobil 1904., ali u praksi proizvod je imao manjkavosti, pa je proizvodnja obustavljena. Usavršavao ga je još dugi niz godina. Međutim, nakon Prvog svjetskog rata vozila na benzin postala su toliko rasprostranjena da je električni automobil iščeznuo sve do kraja 20. stoljeća, kada su visoke cijene nafte potaknule izumitelje na razvoj hibridnih vozila koja struju iz akumulatora kombiniraju s benzinskim motorom.

Tesla je također pokušavao unaprijediti pogon i upravljanje automobilima. Još 1898. nakon uspješne prezentacije teledirigiranog broda i daljinskog upravljanja vozilom, predlagao je ideju o automobilima koji bi imali sposobnost upravljanja (pametni automobili). U to vrijeme takve ideje ocjenjene su nerealnim i neizvedivim pa nije bilo zainteresiranih da podrže Teslina istraživanja. Tesla se zanimao i za različite konstrukcije pogonskih motora u automobilima. Od 1925. do 1927. razvio je pet različitih tipova automobilskih motora. Jednima je regulaciju dotoka goriva u pogonski dio riješio mehaničkim oscilatorom, a kod drugih koristio je Teslinu turbinu. Najnevjerojatnije je rješenje električnog automobila iz 1930. godine o kojem postoji mnogo *priča* a nažalost nema dokumenta koji bi to potvrdili. O tome je govorio 1967. godine Petar Savo, pilot u Austrougarskoj vojsci, koji se predstavljao kao *nećak* Nikole Tesle svom prijatelju inženjeru areonautike Dereku Ahlersu. Petar Savo bio je 43 godine mlađi od svog *ujaka* i Tesla ga je prema kazivanju 1931. pozvao da dođe u Ameriku, kako bi sudjelovao u eksperimentu s novim električnim pogonom automobila. Za testiranje je izabrao automobil Pierce-Arrow Eight iz 1931. raspoloživ u probnom tvorničkom poligonu u Buffalu. Iz auta je izvađen motor, kvačilo, mjenjačka kutija i transmisija do stražnjih kotača. Ostao je akumulator od 12 V, a na transmisiju priključen je električni AC motor od 80 KS. To je bio motor veličine 102x76 cm, s brzinom vrtnje od 1800/min, hlađen ventilatorom. Pretpostavlja se da je elektromotor proizvela jedna od tvrtki Westinghousa. Automobil je na stražnjem dijelu imao antenu od 1,83 m. Tesla je donio 12 vakuumskih cijevi specijalnog oblika u posebnoj kutiji (prema navodu, dio ih je identificiran kao upravljačke cijevi 70L7-GT). Priključene su na poseban uređaj nazvan *energetski prijamnik* dimenzija 61x30,5x15 cm postavljen ispod upravljačke ploče.

Test rada automobila izveden je vožnjom punih tjedan dana, po gradu ali i cestama izvan grada. Automobil je vozio Petar Savo. Brzine kretanja automobila iznosile su od vrlo sporih do 144 km/h bez većeg opterećenja motora. Pri tome automobil nije ispuštao nikakve ispušne plinove. Nakon tjedan dana testiranja automobil je odvezen u jednu garažu u kojoj je uklonjen tajanstveni *prijamnik*, a električni motor zamijenjen originalnim benzinskim motorom. Svi zapisi i dokumenti vezani za ovaj iznimni Teslin izum su nestali ili su samo dobro skriveni od javnosti, jer je u igri bio *veliki novac*. Kako je Tesla objasnio automobil se kretao koristeći besplatnu energiju naelektriziranih čestica u čvrsto nabijenom vrtlogu ionosfere koju je svojim specijalno konstruiranim prijamnikom Tesla pretvorio u električnu energiju. Uspio je, kako kaže, koristiti postojeću kozmičku energiju iz ionosfere za pokretanje automobila.

Savo je navodio kako je Tesla bio jako zabrinut za sigurnost svojih pronalazaka i sve je testove radio uz veliku predostrožnost i tajnovitost. Bojao se objavljivanja detalja izuma jer je nekoliko puta bio žrtva krađe svojih izuma. Tesla je vjerovao da će se na ovaj način moći pokretati osim automobila i veliki brodovi kao i željeznice. Za pokretanje željeznica električnim motorom prijavio je ranije patent *Electric Railway System* (*Sustav električne željeznice*) br. 514,972, od 20.2.1894. Kako je smatrao da se može osigurati besplatna električna energija iz okoliša sva vozila, pa i žljeznice, njihovo kretanje bilo bi besplatno. Novine Daily News su 2. travnja 1934. objavile su članak pod naslovom *Teslini snovi o bežičnom prijenosu energije bliže se ostvarenju*, u kojem je opisan planirani eksperiment vožnjom automobila uz primjenu bežičnog prijenosa električne energije za pogon.

Treba naglasiti da nema sačuvanih dokumenata i dokaza koji bi potvrdili postojanje tog električnog automobila. Danas, glasovita tvrtka Elona Muska u Americi nosi naziv Tesla, vjerojatno između ostaloga zbog njegova izumiteljskog vizionarstva, kao i Teslina rada na konstrukciji električnih automobila.

5. **Teslini pokusi prikupljanje energije iz okoline i njenog bežičnog provođenja u visokim slojevima zraka**

Prikupljanje energije iz okoline ideja je kojom se Tesla predano bavio velik dio svog radnog vijeka. Posebno se ističu njegova nedovršena istraživanja, kojima je Tesla snopom ultra-ljubičastih zraka velike energije pokušavao da struju provede do visokih razrijeđenih slojeva zraka. Taj dio njegova rada još uvijek je neistražen i obavijen velom tajni. Spekuliralo se da su vlade SAD-a i SSSR-a bile zainteresiraneTeslinim *sakupljanjem energije* iz ionosfere i njenim pretvaranje u električku energiju.

U literaturi se navodi kako je za vrijeme rata u Vijetnamu Vlada SAD pokušala odašiljanjem visokofrekvencijskih valova utjecati na ionosferu i stvarati vremenske nepogode koje bi naštetile neprijatelju. Pokusi su bili bazirani na Teslinoj teoriji o električnoj energiji u ionskom omotaču oko Zemlje. Odustalo se od projekta zbog zabrane UN, međutim projekt je kasnije ponovno obnovljen. Pod pokroviteljstvom Pentagona navodno se obavljaju pokusi u projektu HAARP (High Frequency Active Auroral Research Program- Program istraživanja visokofrekvencijske aktivne polarne svjetlosti) s kojima se zagrijavaju čestica ionosfere (na visini od 65 do 950 km) radio valovima ekstremno visokih i niskih frekvencija. To uzrokuje da se dijelovi ionosfere pretvaraju u viskotemperaturnu plazmu. Posljedica su promjene klime iznad određenog područja. Taj je sustav izgleda već zaživio.

HAARP je postao zajednički projekt Ratnog zrakoplovstva i mornarice SAD, Pentagonov tajanstveni projekt. Koristi se snažni odašiljač koji zrači energiju u gornji sloj atmosfere. Izrađen je na površini od 23 hektara pokraj mjesta Gakona, na Aljasci u proljeće 1997. Obilježen je kao istraživački projekt *ionskog grijača* ionosfere. Pomoću odašiljanja snažnog snopa električnih izboja od 2,8-10 MHz i snage više od 3GW nastaju rupe u ionosferi. Jedna od vojnih namjena tog projekta je proturaketni sustav za otkrivanje te ometanje navođenja raketa.

Protivnici primjene HAARP-a smatraju da on negativno utječe na zdravlje i sigurnost ljudi, utječe na klimatske prilike a moguće i na zemljino magnetsko polje te je opasan za cijeli planet. Projekt je realiziran prema izumu teksaškog fizičara Bernard J. Eastlund, (pat. Br. 4,686,605)koji navodi da je patent nastao na temelju Teslinih istraživanja objavljenih u New Timesu 1915 i 1940. Tesla je o tom svom radu rekao: *Nakon preliminarnih laboratorijskih eksperimenata, napravio sam testove u velikoj mjeri s usmjerenim predajnikom i snopom ultra-ljubičastih zraka velike energije u pokušaju da struju provedem do visokih razrijeđenih slojeva zraka i tako stvorim auroralni prikaz poput onih koji bi se mogli koristiti za osvjetljavanje, posebno oceana noću. Otkrio sam da u njemu postoji neka vrelina, ali rezultati nisu opravdali nadu u važne praktične primjene.* *Vjerujem da će s novim odašiljačem koji će se graditi biti učinjeno mnogo čuda.*

Pretpostavljalo se da su i Rusi došli do Tesline dokumentacije preko Teslinog pomoćnika Spaniela koji je bio ruski simpatizer. Možda im je dao i sam Tesla jer je u jednom intervjuu spomenuo ...*Rusi su jako zabrinuti da svoje granice učine sigurnim protiv japanske invazije i dao sam im prijedlog koji se ozbiljno razmatra.* Njihovo rješenje je bilo stvaranje elektromagnetskog štita protiv raketa. O tome se ukazuje u više članaka (npr. *Soviet Tesla Weapons*, JINDO) i navode da su Rusi uspjeli realizrati tu Teslinu ideju još 1975. godine.

Ako je sve to točno, nameće se pitanje ima li to neke veze s Teslinim *sakupljanjem energije* iz ionosfere i njenim pretvaranjem u električku energiju? Navedene pretpostavke nemaju čvrstih dokaza, a kako je Tesla bio odvažni vizionar daljnjeg razvoja tehnike, tek vrijeme će pokazati stvarne potencijale i mogućnosti ovih Teslinih ideja.

**6. Tesline zrake smrti**

Iako je istraživanja o zrakama smrti već i ranije najavljivao, Tesla je tek na svoj 78. rođendan 11. 7. 1934. u intervjuu New York Sun-u i The New York Times-u opisao novo oružje kojeg je moguće koristiti protiv kopnene vojske kao i za protuavionske svrhe. Tesla je to novo oružje opisao: *Poslat će koncentrirane zrake čestica kroz slobodan zrak, tako ogromne energije da će spustiti flotu od 10000 neprijateljskih zrakoplova na udaljenosti od 250 milja (400 km) od granice države koja se brani.* Kad će biti pušten u rad, rekao je Tesla, ovaj *moj izum onemogućiti će rat*.Te bi zrake, tvrdio je*, ...okružile svaku zemlju poput nevidljivog kineskog zida, samo milijun puta neprobojnijeg. Učinio bi to svaki narod zaštićenim protiv napada zrakoplova ili invazije velike vojske. ...svaku zemlju učiniti će neosvojivom*. Novinari su to oružje nazvali *zrakom smrti* ili kako je Tesla naznačio da će služiti za uspostavu mira njihov je drugi naziv *zrake mira*.

Umjesto naziva *zraka smrti* kako su ih nazvali novinari on je uglavnom govorio o uređaju ***projektoru čestica snopa****,* a sustav je nazvao***teleforce****.* Snop sačinjavaju mikroskopske čestica koje se kreću nekoliko stotina puta brže od topničkih projektila. Ponekad su čestice veće od elektrona, ali još uvijek vrlo sićušne. Katkada se kod njegovih eksperimenata poneka odvojila od katode, prošla iz cijevi i udarila u njega. Rekao je da bi tada osjetio oštru, ubodnu bol tamo gdje je ona ušla u njegovo tijelo i opet na mjestu na kojem bi se ugasila. Čestice će se kretati u snopu i kako je Tesla objasnio, ogromna brzina čestica pružit će im svojstvo uništavanja. Osim najdeblje oklopne površine, sve površine koju one pogode u trenutku bi se rastopile od topline stvorene u sudaru. U dobi od 81 godine, na ručku u njegovu čast, na pitanje o *Zrakama smrti*, Tesla je izjavio*: Ali to nije eksperiment .... Izgradio sam, demonstrirao i koristio. Proći će malo vremena prije nego što je dam svijetu.*

U intervju 1998., stručnjak američkog ratnog zrakoplovstva Joseph Butler rekao je o toj Teslinoj ideji: *Definitivno, on je imao koncept oružja s nabijenim česticama još u 1930-ima. Koncept je bio osmišljen da... čestice izbačene kao projektili na veće udaljenosti mogu napravili štetu neprijateljskim avionima.* Međutim Butler je dodao: *Nemam pojma kako je to zapravo želio učiniti*.

Je li ikad Teslina ideja shvaćena ozbiljno, većina ondašnjih ali i današnjih stručnjaka smatra ideju neizvodljivom, iako je bilo više pokušaja njenog ostvarenja. Posebno krajem Drugog svjetskog rata nacistička Njemačka polagala je nadu u neko novo, tehnološki revolucionarno tajno oružje Wunderwaffen.

Nakon što je došlo do dekvalifikacije dokumenata i njihove objave pronađeno je i pismo upućeno Edgaru Hooveru, direktoru FBI, u kojem se ističe da su Teslini zraci smrti od presudne važnosti za buduće ratovanje. Tada je donesena odluka da Tesla treba biti pod stalnim nadzorom da bi ga se zaštitilo od neprijatelja koji bi se željeli domoći takvog strašnog oružja.

Iako nema nikakvih dokaza jer je sve obavijeno vojnom tajnom, neki smatraju da Tesline zrake smrti nalikuju današnjem oružju s nabijenim česticama koje su razvile Sjedinjene Države (Beam Experiment Aboard Rocket) i Sovjetski Savez za vrijeme hladnog rata.

**7. Teslin leteći stroj i antigravitacija**

Još jedan od povjerljivih dokumenata koje Američka vlada još uvijek ne želi dati na uvid javnosti su Teslina istraživanja na polju antigravitaciji. William R. Lyne koji je proučavao Teslu i njegove radove u knjizi *Occult Ether Physics* (*Okultna eterična fizika*) je naveo da je Nikola Tesla 1938. pripremao predavanje o dinamičkoj teoriji gravitacije. Najveći broj dokumenata koji se odnosio na te radove Nikole Tesle još se čuvaju u tajnim arhivama vlasti. Lyne ih je 1979. zatražio (kao što je to učinila i američka biografkinja Nikole Tesle Margaret Cheney), ali je odbijen s obrazloženjem da su dokumenti povjerljivi i od važnosti za nacionalnu sigurnost. Tek je 2016. i 2018. nekoliko stotina Teslinih dokumenata postalo dostupno javnosti, ali je jedan dio i dalje ostao nedostupan.

U intervju koji je dao listu The New York Herald Tribune 15.10.1911. Tesla je za svoj novo osmišljeni leteći stroj rekao: *Moj leteći stroj neće imati ni krila ni propelere. Kad biste ga vidjeli na tlu nikada ne biste pomislili da je to leteći stroj. No, on će se moći kretati zrakom po volji u svakom smjeru, uz savršenu sigurnost. Također, moći će dugo levitirati u mjestu usprkos jakom vjetru.* Za taj stroj je rekao da ima *svemirski pogon* ili *pogonski sustav antielektromagnetskog polja*.Tada je otkrio da radi na toj letjelici koja će prkositi gravitaciji. Pogon te letjelice Tesla je nazvao anti-elektromagnetskim svemirskim pogonom ili *Space Drive*. Velika je šteta što Tesla nikada nije objavio svoju dinamičku teoriju gravitacije.

Taj antigravitacijski leteći stroj uglavnom se prikazuje kao leteći disk. Kao dokaz navodi se crtež koji nije Teslin već Otisa T. Carra, učenika Nikole Tesle. Neki Teslini biografi pretpostavljaju kako mu je Tesla prenio svoje ideje a Carr ih je razradivši i patentirao letjelicu s patentom br. 2.912.244 od 10.11.1959. Crtež se navodi skoro u svim člancima koji se bave Teslinom atigravitacijom ukazujući da je izrađen na temelju njegovih ideja.

Prema mnogim izjavama bivših zaposlenika u američkim razvojnim centrima navodi se da su razvijene letjelice oblika diska, pogonjene antigravitacijom. Jedna od tih nazvana *Flux Liner* je opisana i nacrtana. Sadrži neke Tesline elemente poput Teslinu zavojnicu s kondenzatorima, a centralni stup navodno je vakuumska cijev sa živinim parama. Taj uređaj kako je isticao Tesla je ključan. Svi ti elementi podsjećaju na Tesline eksperimente i korištenje energije iz okoline.

**8. Teslin *Svjetski komunikacijski sustav* i njegove vizionarske ideje novih uređaja koji bi imali mogućnosti današnjih *mobilnih telefona, interneta i umjetno stvorene inteligencije***

Tesla je u mnogočemu anticipirao daljnji razvoj tehnike i vizionarski predvidio nastanak novih uređaja i izuma koji su se počeli razvijati znatno nakon njegova života. Uređaji i ideje koje je opisivao odgovarali bi po svojim mogućnostima onome što danas obavljamo *mobilnim telefonima* i *internetom*. Razmatrao je mogućnost razvoja umjetne inteligencije i mogućnoststvaranja stvaranja *nevidljivosti korištenjem elektromagnetskog polja*. Bavio se konstrukcijom takozvane *misaone kamera, idejom teleoportacije, vremenskog stroja* i niza drugih sličnih nevjerojatnih projekata i uređaja.

Tesla je planirao razviti *Svjetski komunikacijski sustav*, želeći da se u svakom trenutku može komunicirati i prenositi informacije između bilo koje dvije točke na planeti. Tu svoju ideju je 1901. tijekom iznio tada jednom od najbogatijih američkih ljudiJ. P. Morganu smatrajući da će biti jako korisna i komercijalno isplativa. Tada je i započela njegova suradnja s Morganom. Projekt će kasnije propasti jer je Morgan odustao od daljnjeg financiranja, a ideja o komercijalom, bežičnom, svjetskom komunikacijskom sustavu realizirati će se krajem 20. stoljeća.

Tesla je u vrijeme kada je parna lokomotiva bila najvažnije prijevozno sredstvo, predviđao da će uz zvuk biti moguće prenositi i slike, između bilo koje dvije točke na planeti. Zamišljao je da će *Jeftin instrument, ne veći od sata, omogućit onomu tko ga nosi da čuje bilo gdje, na moru ili kopnu, glazbu ili pjesmu, govore političkih vođa, pronaći adresu poznatih ljudi .... Na isti se način bilo koja slika, znak, crtež mogu predstaviti iz jednog na drugo mjesto.* Vjerovao jeda će ti budući mali komunikacijski uređaji ljudima omogućiti da vide događaje koji se događaju negdje u svijetu. Smatrao je da će se moći gledati direktno prijenos različitih događanja i gotovo trenutačno izmjenjivati informacije i sl. Do razrade te ideje i njene provedbe u praksi doveli su čitavi timovi stručnjaka i znanstvenika nakon Tesle. To je realizirano korištenjem interneta, računala i pametnim mobitelima (smartphone) koji danas u dvadesetprvom stoljeću osim razgovora prenose slike i snimke događaja, ali mogu obavljati i niz drugih radnji.

Pored toga, Tesla se zanimao za mogućnost **stvaranja umjetne inteligencije, teleoportacije i vremenskog stroja** kao još niz drugih tada sličnih nevjerojatnih uređaja. Jedna od vizija Nikole Tesle bila je stvaranje uređaja za čitanje misli. On je tu svoju zamisao objašnjavao 1933. novinarima kao uređaj za *fotografiranje misli*. Vjerovao je da se ljudske misli projektiraju na mrežnicu i da bi se mogle čitati odgovarajućim fotografskim uređajem. Ideja o čitanju misli je moguća, ali pretpostavka da se misli projektiraju na mrežnicu je kriva. Danas se radi na realizaciji ideje upravljanja mislima. Elon Musk u svojoj tvrtki Neurolink razvija chip N1 koji bi se ugrađivao u mozak i s kojim bi se direktno mislima upravljali strojevi. U prvoj primjeni koristio bi se za upravljanje egzoskeletima i ortopedskim pomagalima. Navodno biti će spreman za uporabu već 2020. godine.

**Philadelphiski ekspriment - nevidljivosti korištenjem elektromagnetizma**

Često se u vezi Tesle spominje u vezi *Projekta Rainbow* poznatiji kao *Philadelphiski ekspirement*, kada je navodno nestao razarač *Eldridge* s cjelokupnom posadom. Priča koju je ispričao Al Bielek je ismijana kao izmišljena, ali mnogi vjeruju da je njegovo detaljno izvješće intrigantno i možda dio istinite priče, tajne državne operacije. Početkom 1930-ih Sveučilište u Chicagu istraživalo je **mogućnost nevidljivosti korištenjem elektromagnetizma**. Projekt kasnije premješten u Princetonov institut za napredne studije i nazvan Project Rainbow. Prema Bieleku, krajem 1930-ih mornarica je radila na tom projektu sa željom da pomoću elektromgnetizma stvore *ogrtač nevidljivosti* za svoje ratne brodove. Tesla je navodno radio eksperimente s tzv. *elektromagnetskim mjehurom* odnosno niskofrekvencijskim magnetskim poljem s kojim je namjeravao postići skrivanje objekata. Postigao je navodno početni uspjeh s malim objektom, ali nakon više neuspjelih pokušaja s većim objektima, Tesla je odustao kad je shvatio da će ljude iskoristiti za eksperimente i projekt je predao dr. Johnu von Neumannu. Eksperiment je ponovljen 12.8.1943. (nakon smrti Nikole Tesle) i brod je bio obavijen *zelenom ozonskom maglom* i neočekivano nestao nekoliko sati, te navodno pronađen oko 200 km od mjesta gdje je obavljen eksperiment. Mornari su se po povratku tužili na razne tegobe i bolest, a neki su bili i zapaljeni.

Kako je i karakteristika svjetlosti elektromagnetska, Teslina istraživanja imaju logike, ali potpuno je nevjerojatna priča o teleportaciji ili prenošenju objekata na veliku udaljenost. Neki to tumače nastankom antigravitacije i nekotroliranim prijenosom razarača na drugo udaljeno mjesto.