**(2) Teslina obitelj**

1. **Milutin Tesla (Raduč, 1819 - Gospić, 1879) - Nikolin otac.** Bio je ugledan pravoslavni svećenik, vrlo obrazovan čovjek širokih interesa. Prema obiteljskoj vojničkoj tradiciji zajedno s bratom Jozefom pohađao je austrijsku časničku školu, ali je odustao od vojne službe te se priklonio svećenstvu. Plemenite naravi, zalagao se za zajedničko dobro i opći prosperitet. Čvrsto je vjerovao kako je znanje temelj napretka te je posebnu pažnju poklanjao odgoju i obrazovanju svoje djece. Želeći Nikoli osnažiti um, svakodnevno ga je poučavao i zadavao mu raznovrsne vježbe memorije poput ponavljanja rečenica i računanja napamet.

2. **Lička torba** kakvu je majka Georgina Tesla Mandić (Tomingaj ? – Gospić 1892) otkala Nikoli kada ga je spremala za studij u Graz i koju je on kao najveću dragocjenost čuvao do kraja života (original se čuva u Teslinom muzeju u Beogradu). Fotografija Nikoline majke Georgine nije sačuvana. Majka Georgina, koju su od milja zvali Đuka snažno je utjecala na Nikolin odgoj. Potjecala je iz ugledne obitelji u kojoj je izumiteljstvo bilo tradicija. Tesla je zapisao kako su velik dio njihove odjeće i namještaja bili njezinih ruku djelo. Vodeći domaćinstvo usavršila je mnoge zastarjele alate i naprave koji se u tom lijepom, ali zabačenom kraju nisu mijenjale stoljećima. Kako bi stvorila ugodan dom za brojnu obitelj, svakoga je dana ustajala zorom te s puno predanosti i žara radila sve do kasno u noć. Divio se njenoj vještini. Nikola i majka dijelili su izumiteljski dar.

3. **Josef Tesla**, Nikolin stric, profesor matematike

4. **Obiteljska fotografija**, prva na kojoj je snimljen Tesla još kao dječak

5. **Angelina Trbojević**, Nikolina sestra,

6. **Marica Kosanović,** Nikolina sestra,

7. **Milka Glumičić**, Nikolina sestra

8. **Pajo Mandić**, Nikolin ujak koji ga je pomagao u školovanju