**Portreti Nikole Tesle**

1. **Nikola Tesla iz studentskih dana**
2. **Nikola Tesla 1885. u dobi od 29. godina.** Godinu prije stigao je brodom u Ameriku i započeo raditi za Thomasa Alvu Edisona. No već ga je sljedeće godine napustio i započeo glasoviti *rat stru*ja.
3. **Nikola Tesla u dobi od 38 godina**.
4. **NikolaTesla 90-ih godina 19. stoljeća**, u vrijeme svojih najvećih uspjeha.

U to vrijeme Tesla je posjećivao je okupljališta bogataša, intelektualaca, umjetnika i političara New Yorka. Visok gotovo dva metra i besprijekorno vitak, odijevao se tako elegantno i otmjeno da je jedne godine proglašen najelegantnijim muškarcem na Petoj aveniji. Nosio je tamna odijela i frak, svilene bijele košulje i rukavice, a na glavi polucilindar. Zanimljiv kao sugovornik, privlačna osmjeha i otmjenih manira, stekao je naklonost mnogih uglednih ljudi tog doba. Uspjeh je Tesli otvorio vrata visokog društva. Preselio se u veličanstveni *Waldorf – Astoria*, najveći hotelu na svijetu toga vremena. Da bi osigurao investicije za nastavak rada, stupio je u kontakt s velikim financijerima kao što su bili John Pierpont Morgan i John Jacob Astor IV.. Priređivao je u hotelu *Waldorf – Astoria* zabave za G*rupu 400*, kojoj su pripadali najslavniji i najbogatiji stanovnici New Yorka onoga doba. Tesline su zabave bile na osobitu glasu jer je nakon raskošna banketa čiju bi pripremu osobno nadgledao, goste pozivao u svoj laboratorij na zanimljive razgovore i demonstracije. Među slavnima, posebno prisna prijateljstva vezivala su ga s novinarom i pjesnikom Robertom Johnsonom, ratnim junakom i časnikom Ricmondom Pearsonom Hobsonom i čuvenim književnikom Markom Twainom. Pri prvom susretu Tesla je ispričao Twainu kako su mu u djetinjstvu upravo njegove knjige pomogle zaboraviti tešku stvarnost za vrijeme bolesti. Dirnut, Twain je zaplakao. Bio je to početak dugogodišnjeg odanog prijateljstva.

1. **Nikola Tesla u svom laboratoriju u ulici East Houston u New Yorku 1901. godine**, ispred visokofrekventnog generatora sa spiralnom zavojnicom i knjigom Teorija prirodne filozofije Ruđera Boškovića kojemu se divio

6. **Nikola Tesla s munjama.** Fotografija je nastala u Teslnom laboratoriju u Colorado Springsu 1899. godine, kada je pozirao iza svoje zavojnice koja stvara milijune volti napona. Tesla ipak nije sjedio među iskrama dugim sedam metara već je za ovu fotofrafiju korišten trik s dvostrukom ekspozicijom.

7. **Nikola Tesla i bežično upaljena lampa.** Snimljen sa staklenom cijevi, u unutrašnjosti presvučenom fosforom, koja svijetli i kada nije spojena s vodičem.

8. **Nikola Tesla snimljen 1933. godine.**