**Spomenici Tesli - legende**

1. **Spomenik Nikoli Tesli na**[**slapovima Niagare**](https://hr.wikipedia.org/wiki/Slapovi_Niagare),

postavljen u parku sa kanadske strane  [9. srpnja](https://hr.wikipedia.org/wiki/9._srpnja) 2006. godine. Spomenik prikazuje Teslu u prirodnoj veličini u trenutku šetnje, kao na slici iz [Budimpešte](https://hr.wikipedia.org/wiki/Budimpe%C5%A1ta) kada je ponijet Goetheovim stihovima štapom po [pijesku](https://hr.wikipedia.org/wiki/Pijesak) počeo crati skicu svoga izuma - [indukcijskog motora](https://hr.wikipedia.org/wiki/Indukcijski_motor) koji je usput i postolje samog spomenika.

1. **Spomenik Nikoli Tesli na**[**slapovima Niagare**](https://hr.wikipedia.org/wiki/Slapovi_Niagare)**,**

**rad kipara Frana Kršinića** iz 1956. godine. Postavljen 1976. u državi New York, uz slapove Niagare, sa strane SAD. Isti spomenik postavljen je ispred zgrade Elektrotehničkog fakulteta u Beogradu.

1. **Spomenik Nikoli Tesli, rad kipara Mile Blaževića**,

postavljen u rodnom mjestu Smiljanu,. Postavljen je 11. lipnja 2006. godine ispred obnovljene Tesline rodne kuće, koja je kao muzejski prostor otvorena u okviru [Teslinog memorijalnog centra](https://hr.wikipedia.org/wiki/Memorijalni_centar_Nikola_Tesla)., povodom proslave 150. obljetnice Teslina rođenja.

1. **Bista Nikole Tesle, rad J. Banića**

postavljena u Gospiću povodom 100. obljetnice rođenja.

1. **Spomenik Nikoli Tesli, rad kipara Damira Šabića**,

postavljen u Sarajevu, 2018. godine.

1. **Spomenik Nikoli Tesli,**

**rad kipara Ivana Meštrovića, postavljen u Zagrebu**

Teslu i Meštrovića povezalo je prijateljstvo i uzajamno poštovanje. Veliki izumitelj želio je biti ovjekovječen Meštrovićevom rukom. Sačuvani su telegrami koje su u kolovozu 1939. izmijenili Tesla i Meštrović. Tesla je u telegramu napisao:

*Rad i našeg potomstva i sve slavenskog roda želim da poslije moje smrti ostane moja bista od čudotvorne ruke Meštrovića. Očekujem da ćete posjetiti izložbu ako ne bili se moglo narediti još nemam gotovine ali sam pripravan sve na drugi način izraditi za vaše i moje zadovoljstvo. Lice mi je još glatko, oči bistre i nisam oćelavio. Svi žele da se vaše neumrlo djelo izloži ovdje. Molim vas brzojavite svoje raspoloženje i namjeru.*

*Vaš obožavatelj, Nikola Tesla*

Meštrović mu je odgovorio svojim telegramom u hotel New Yorker iz Splita:

*Sa velikim zadovoljstvom želim ispuniti vašu želju. Sredstva nepotrebna. Vezan ugovorima za europu ne mogu tamo. Možete li doći meni u goste u Split. Ako ne pošaljite fotografije. Pamtim vas vanredno.*

*Pozdravlja vas Meštrović*

Osamdesetogodišnji Tesla, star, bolestan i bez sredstava, nije bio u mogućnosti putovati u Split. Meštrović je nakon Drugog svjetskog rata izradio bistu i skulpturu po sjećanju ili se koristio fotografijama.

Teslinu bistu napravio je Meštrović 1952. godine i nalazi se u Muzeju Nikole Tesle u Beogradu, a njeni odljevi u Tehničkom muzeju u Beču i Muzeju Like u Gospiću. Monumentalni spomenik posvećen Nikoli Tesli kao istinskom velikanu domovine Hrvatske. Meštrović ga je izradio 1954. i poslao ga u Zagreb lijevati 1957. u Ljevaonicu umjetnika u sklopu Akademije likovnih umjetnosti. Poklonio ga je Institutu „Ruđer Bošković“ u Zagrebu, zajedno sa spomenikom Ruđeru Boškoviću oblikovanom još 1937. godine,. Prema kiparovoj osobnoj želji oba su spomenika postavljena su zajedno u parku Instituta: Bošković 1956. i Tesla 1957. godine. . Tesla se osobito divio Boškoviću, što je Meštroviću bilo poznato, pa se zajedničkim postavljanjem spomenici prostorno i kompozicijski nadovezuju. Četrdesetak godina kasnije, u godini 150. obljetnice Teslina rođenja, Teslin je spomenik iz parka Instituta „Ruđer Bošković“ premješten i postavljen 7. srpnja 2006. na novu lokaciju u centru Zagreba, na uglu Masarkyove i Preradovićeve ulice.

1. **Brončano poprsje Nikole Tesle**, koje je prema Teslinoj želji izradio Ivan Meštrović 1952. godine. Izloženo je u Muzeju Nikole Tesle u Beogradu. Odljevi biste nalaze se u tehničkom muzeju u Beču i u Muzeju Like u Gospiću. Na fotografiji se uz bistu vidi i *Plavi portret* Nikole Tesle, rad slikarice i njegove bliske prijateljice, ekscentrične princeze Elisabeth Vilme Lwoff-Parlagh. Riječ je o jedinoj slici za koju je Tesla pozirao, ali je ona nakon princezine smrti 1924. godine prodana na aukciji i zagubljena.
2. **Najveći spomenik u čast Nikole Tesle na svijetu** postavljen je u Pragu 4. rujna 2014. godine. Dug je 6 metara, a visok 3 metra. Brončani spomenik prikazuje stilizirano [električno pražnjenje](https://hr.wikipedia.org/w/index.php?title=Elektri%C4%8Dno_pra%C5%BEnjenje&action=edit&redlink=1), a autori su mu češki kipar Stefan Milkov i arhitekt Jiří Trojan. Spomenik se nalazi u Ulici Nikole Tesle u gradskom predjelu Dejvice u Gradskoj četvrti Prag 6, a inicijativu za njegovo postavljanje dalo je 2006. [Hrvatsko-češko društvo](https://hr.wikipedia.org/wiki/Hrvatsko-%C4%8De%C5%A1ko_dru%C5%A1tvo) iz [Zagreba](https://hr.wikipedia.org/wiki/Zagreb). Kamen temeljac za izgradnju ovog spomenika postavljen je 206. povodom obilježavanja 150. obljetnice Teslina rođenja.